Reproduksie en ekonomie (Deel 2) : langs die drukgang
Verlede maand het ons die verliese weens reproduksieprobleme met suboptimale reproduksie bepaal. Die vraag is nou : Hoe kan ons vrug baarheids prestasie sinvol meet?
Dragtigheidstempo (DT) is 'n relatiewe nuwe metode wat prakties gebruik kan word. DT is 'n tyd-sensitiewe veranderlike, waar veral die DT in die eerste 21 dae na die vrywillige wagperiode (VWP = is die aantal dae na kalwing waar teling weer moet begin) meer waarde het. Dragtigheidstempo (DT) is die som van hittewaarnemingstempo (HWT), vermenigvuldig met die konsepsietempo (KT).